b'\n_START_ARTICLE_\nKultivar\n_START_PARAGRAPH_\nEn kultivar er en kultivert plante som har f\xc3\xa5tt navn under International Code of Nomenclature for Cultivated Plants, som stiller krav til egenskaper hos planter som skal f\xc3\xa5 status som kultivar. Blant kravene er kultivaren tydelig m\xc3\xa5 v\xc3\xa6re forskjellig fra alle andre eksisterende kultivarer, og at egenskapene er stabile over tid slik at de beholdes ved formering etter en egnet formeringsmetode. Det at en plante f\xc3\xa5r status som kultivar gir forholdsvis begrensede rettigheter, og f\xc3\xa5r ikke konsekvenser for annet enn navngivingen. Det gir ingen juridisk beskyttelse. _NEWLINE_For jordbruksvekster brukes ofte termen sort i samme mening som kultivar._NEWLINE_Selve ordet kultivar er et teleskopord sammensatt av \xc2\xabkultivert\xc2\xbb og \xc2\xabvariant\xc2\xbb.  Det er ikke synonymt med begrepet varietet._NEWLINE_Kultivarnavnet skal st\xc3\xa5 i enkle anf\xc3\xb8rselstegn og skal ikke skrives med kursiv. Tidligere ble kultivarnavn skrevet med kapiteler eller forkortelsen \xc2\xabcv.\xc2\xbb ble brukt.'